C 312/160
MT
Il-Ġurnal Uffiċjali tal-Unjoni Ewropea
1.9.2023
(19)
Il-bilanċ tal-gvern estiż fl-2023 huwa mistenni li jkompli jiġi affettwat mill-miżuri fiskali meħuda biex jittaffa limpatt ekonomiku u soċjali taż-żieda fil-prezzijiet tal-enerġija.
Dawn jikkonsistu f'miżuri estiżi mill-2022, b'mod partikolari sussidji lil kumpaniji tal-utilitajiet għat-telfiet imġarrba minħabba limiti massimi fuq il-prezzijiet talenerġija residenzjali u skemi ta' appoġġ għal kumpaniji intensivi fl-enerġija.
Il-kost ta' dawk il-miżuri ikompli jiġi kkumpensat parzjalment minn taxxi fuq profitti straordinarji mhux mistennija ta' fornituri tal-enerġija.
Meta jitqies dak id-dħul, il-kost baġitarju nett tal-miżuri ta' appoġġ huwa pprojettat fit-tbassir tar-rebbiegħa 2023 tal-Kummissjoni għal 1,2 % tal-PDG fl-2023 (10).
Il-miżuri fl-2023 ma jidhrux li huma mmirati lejn l-unitajiet domestiċi jew id-ditti l-aktar vulnerabbli, u l-biċċa l-kbira tagħhom ma jippreservawx bis-sħiħ is-sinjal tal-prezz biex titnaqqas id-domanda għall-enerġija u tiżdied l-effiċjenza fl-enerġija.
B'riżultat ta' dan, l-ebda miżura ta' appoġġ immirata ma għandha titqies fil-valutazzjoni ta' konformità mar-Rakkomandazzjoni tal-Kunsill tat12 ta' Lulju 2022 (11).
(20)
Fir-Rakkomandazzjoni tiegħu tat-12 ta' Lulju 2022, il-Kunsill irrakkomanda li l-Ungerija tieħu azzjoni biex fl-2023 tiżgura li t-tkabbir tan-nefqa kurrenti primarja ffinanzjata fil-livell nazzjonali jkun konformi ma' pożizzjoni ta' politika ġenerali newtrali (12), filwaqt li titqies it-tkomplija tal-appoġġ temporanju u mmirat għall-unitajiet domestiċi u d-ditti l-aktar vulnerabbli għaż-żidiet fil-prezzijiet tal-enerġija u għan-nies li qed jaħarbu mill-Ukrajna.
Jenħtieġ li lUngerija tkun lesta li taġġusta n-nefqa kurrenti għas-sitwazzjoni li qed tevolvi.
Ġie rrakkomandat lill-Ungerija wkoll biex tespandi l-investiment pubbliku għat-tranżizzjoni ekoloġika u dik diġitali, u għas-sigurtà tal-enerġija filwaqt li tqis l-inizjattiva REPowerEU, inkluż billi tagħmel użu mill-Faċilità u fondi oħra tal-Unjoni.
(21)
Fl-2023, il-pożizzjoni fiskali hija pprojettata fit-tbassir tar-rebbiegħa 2023 tal-Kummissjoni li tkun restrittiva (+ 4,2 % tal-PDG), f'kuntest ta' inflazzjoni għolja.
Dan isegwi pożizzjoni fiskali espansjonarja fl-2022 (– 0,4 % tal-PDG).
It-tkabbir fin-nefqa kurrenti primarja ffinanzjata fuq livell nazzjonali (nett minn miżuri ta' dħul diskrezz­ jonarji) fl-2023 huwa pprojettat li jipprovdi kontribuzzjoni restrittiva ta' 2,2 % tal-PDG għall-pożizzjoni fiskali.
Għalhekk, it-tkabbir ipprojettat tan-nefqa kurrenti primarja ffinanzjata fuq livell nazzjonali huwa konformi marRakkomandazzjoni tal-Kunsill tat-12 ta' Lulju 2022.
In-nefqa ffinanzjata mill-għotjiet taħt il-Faċilità u minn fondi oħra tal-Unjoni hija pprojettata li tammonta għal 2,3 % tal-PDG fl-2023, filwaqt li l-investiment iffinanzjat fillivell nazzjonali huwa pprojettat li jipprovdi kontribuzzjoni restrittiva għall-pożizzjoni fiskali ta' 0,6 punt perċen­ twali (13).
Għalhekk, l-Ungerija qed tippjana li tiffinanzja investiment addizzjonali permezz tal-Faċilità u fondi oħra tal-Unjoni, għalkemm mhijiex ipprojettata li tippreserva l-investiment iffinanzjat fil-livell nazzjonali.
Hija qed tippjana li tiffinanzja l-investiment pubbliku għat-tranżizzjoni ekoloġika u dik diġitali, u għas-sigurtà tal-enerġija, bħall-iżvilupp tal-grilja elettrika, il-modernizzazzjoni tal-ferroviji suburbani, l-appoġġ għall-użu ta' pannelli foto­ voltajċi residenzjali, il-forniment ta' laptops lil għalliema u studenti fi skejjel sekondarji tal-ewwel u tat-tieni livell u miżuri ta' diġitalizzazzjoni fil-kura tas-saħħa, li huma ffinanzjati mill-Faċilità u fondi oħra tal-Unjoni.
(22)
Skont il-Programm ta' Konverġenza tal-2023, id-defiċit tal-gvern estiż mistenni li jonqos għal 2,9 % tal-PDG fl2024.
It-tnaqqis fl-2024 fil-biċċa l-kbira tiegħu jirrifletti tnaqqis sinifikanti fin-nefqa tal-gvern estiż bħala sehem mill-PDG, b'mod partikolari fuq il-formazzjoni grossa tal-kapital fiss, il-konsum intermedju u l-kumpens lillimpjegati.
Skont il-Programm ta' Konverġenza tal-2023, il-proporzjon tad-dejn għall-PDG tal-gvern estiż huwa mistenni li jonqos għal 66,7 % fi tmiem l-2024.
Abbażi tal-miżuri politiċi magħrufa fid-data tal-għeluq tat-tbassir, it-tbassir tar-rebbiegħa 2023 tal-Kummissjoni jipprojetta defiċit tal-gvern ta' 4,4 % tal-PDG fl-2024.
Dan huwa ogħla mid-defiċit ipprojettat fil-Programm ta' Konverġenza tal-2023, fil-biċċa l-kbira minħabba nefqa pprojettata ogħla fuq il-formazzjoni grossa tal-kapital fiss f'konformità ma' xejriet reċenti u konsum intermedju ogħla xprunat minn pressjonijiet inflazzjonarji persistenti.
It-tbassir tar-rebbiegħa 2023 tal-Kummissjoni jipprojetta proporzjon ogħla tad-dejn għall-PDG tal-gvern estiż ta' 71,1 % fi tmiem l-2024.
(10) Iċ-ċifra tirrappreżenta l-livell tal-kost baġitarju annwali ta' dawk il-miżuri, inkluż id-dħul u n-nefqa kurrenti kif ukoll – fejn rilevanti – il-miżuri tan-nefqa kapitali.
(11) Rakkomandazzjoni tal-Kunsill tat-12 ta' Lulju 2022 dwar il-Programm Nazzjonali ta' Riforma tal-Ungerija li tagħti opinjoni talKunsill dwar il-Programm ta' Konverġenza tal-Ungerija tal-2022 (ĠU C 334, 1.9.2022, p. 136).
(12) Abbażi tat-tbassir tar-rebbiegħa 2023 tal-Kummissjoni, it-tkabbir potenzjali tal-output fuq terminu medju (medja ta' 10 snin) talUngerija, li jintuża biex titkejjel il-pożizzjoni fiskali, huwa stmat għal 16,6 % f'termini nominali.
(13) Nefqa kapitali oħra ffinanzjata fil-livell nazzjonali hija pprojettata li tipprovdi kontribuzzjoni restrittiva ta' 2,2 punt perċentwali talPDG.
It-tnaqqis qawwi f'nefqa kapitali oħra fl-2023 huwa relatat mal-impatt kbir tax-xiri ta' ħażniet tal-gass minn entità speċjali klassifikata bħala parti mill-gvern estiż fl-2022.